En undersøkelse i 2007 vurderte fortsatt vannkvaliteten som «meget dårlig», bortsett fra ved Rønningan øverst i vassdraget. De fleste verdiene ble gradvis dårligere nedover i vassdraget, i takt med økende forurensing fra boligkloakk, landbruk og industri og erosjon og graving i elveløpet. Det ble imidlertid registrert noe ørret over hele vassdraget, og også gytemoden sjøørret. Det ble også påvist laks i nedre del av elva, men det kan være oppvandret ungfisk fra Namsen.